

# JÕELÄHTME VALLAVALITSUS

|  |  |
| --- | --- |
|  |  Transpordiamet info@transpordiamet.ee 02.10.2025 nr 6-2/4324-1  |
|  |  |

**Seoses Jõelähtme küla Kassiallika maaüksusele hoone kavandamisega**

Jõelähtme Vallavalitsusele esitati 23.09.2025 projekteerimistingimuste väljastamise taotluse (ehitisregistri dokument nr 2511002/15158), mille kohaselt soovitakse Jõelähtme küla, Kassiallika maaüksusele (katastritunnus 24504:008:0383) kavandada hoone. Taotluses on selgitatud: „*Eesmärgiks on projekteerida ja püstitada Kassiallika kinnistu põhjapoolsesse otsa seal oleva amortiseerunud siloaugu asemele uus kaasaegne hooldushoone, mis koondab Jõelähtme Golfikeskuse golfiväljakute hooldamiseks vajaliku tehnika, materjalid ja samuti olme- ning puhkeruumid töötajatele. Hoonele lisaks rajatakse vajalikud katusealused, sillutatud platsid ja muud rajatised.“.*

Kassiallika maaüksus piirneb riigiteega nr 11258 Ellandvahe tee. Projekteerimistingimuste taotlusele lisatud eskiisi asendiplaani kohaselt asub kavandatav hoone osaliselt riigitee kaitsevööndis.

Riigitee kaitsevööndis kehtivatest piirangutest võib kõrvale kalduda üksnes Transpordiameti nõusolekul (vastavalt ehitusseadustik § 70 lg 3). Eeltoodust tulenevalt palume Transpordiameti poolset seisukohta ja tingimusi eskiisis näidatud asukohta Kassiallika maaüksusele hoone kavandamise osas.

Lugupidamisega

(*allkirjastatud digitaalselt*)
Andrus Umboja

vallavanem

Lisa: projekteerimistingimuste taotlusele lisatud eskiis.

Koopia: Jaanus Aavik, jaanus@plannum.ee;

 International Baltic Golfmarina OÜ, mait@egcc.ee

Kaili Velleste

kaili.velleste@joelahtme.ee